‫בבית הסוהר,‬
‫לכולם יש תפישות לגבי עצמם ואנשים אחרים.‬
‫אנשים צוחקים על הטרדה בנסיבות מחמירות.‬
‫הם אומרים, "אתה מטרידן? מה הקשקוש הזה?‬
‫"אתה מסתתר בשיחים עם משקפת?‬
‫"לא, כאילו…"‬
‫ואני מבין שזה נכון‬ ‫עבור אנשים מסוימים, אבל…‬
‫לכל אחד יש סיפור אחר.‬
‫אז עם אנשים שאני לא מכיר,‬
‫אני מנסה לצחוק על זה.‬
‫כי בי זה מעלה הרבה כאב ורגשות קשים,‬
‫וכל הטראומה שעברה על רייצ'ל ועליי.‬
‫כל שנה מתרחשים בארה"ב‬ ‫יותר משלושה מיליון מקרים‬
‫של הטרדה מאיימת‬
‫- יש קשר ידוע כיום‬ ‫בין טראומה להתנהגויות כפייתיות -‬
‫הדבר היחיד שאני רוצה להבהיר הוא‬
‫שאני חשה אולי אמפתיה לג'ון,‬
‫אבל לעולם לא אסלח לו על מה שהוא עשה לי.‬
‫אני מבינה את זה אולי,‬ ‫אבל לא חייבת לקבל את זה.‬
‫אני לא מקבלת את זה.‬
‫- סדרה של NETFLIX -‬
‫אני מעדיף שיחשבו שאני רוצח‬ ‫ולא מטרידן, אתה מבין אותי?‬
‫רציתי שהיא תרגיש שצופים בה.‬
‫כל אחד יכול להיות מטרידן.‬
‫אלו דיבורים של הפחדה.‬
‫אני לא משוגע עד כדי כך.‬
‫- הזדמנות אחת אחרונה -‬
‫- גיילסבורג, אילינוי -‬
‫- בית הסוהר הנרי ס' היל, אילינוי -‬
‫- ב-24 במאי, 2019, ג'ון אנדרסון‬ ‫נכלא באשמת הטרדת בת זוגו לשעבר -‬
‫עניין ההטרדה המאיימת‬ ‫קשור אצלי לסוגיית נטישה.‬
‫אני מפתח תלות במישהו‬ ‫כי אני מרגיש שהוא נטש אותי,‬
‫וזה גורם לי להיאחז בו יותר.‬
‫ואז אני מתרגז על זה,‬ ‫כאילו, "אתה אוהב אותי, עליך להיות כאן".‬
‫מדובר בכעס על פגיעה.‬
‫ובמבט לאחור,‬ ‫אני יכול לומר שכך התחילו הבעיות‬
‫שהובילו אותי למצבי הנוכחי.‬
‫אני ג'ון ר' אנדרסון השלישי.‬
‫אני כלוא בבית הסוהר היל.‬
‫הואשמתי בהטרדה בנסיבות מחמירות.‬
‫- מחוז דקאלב, אילינוי -‬
‫גדלתי בכפר.‬
‫אבא שלי לימד אותי לצוד, לדוג.‬
‫הייתי תלמיד טוב,‬ ‫השתתפתי בספורט, שיחקתי בייסבול.‬
‫אני חושב שתמיד חיפשתי מערכת יחסים רצינית.‬
‫גם כשהתחלתי לצאת עם בנות בחטיבה‬
‫ובשנים הראשונות בתיכון,‬
‫תמיד קניתי פרחים או הכנתי קלטות.‬
‫תמיד הייתי רציני יותר.‬
‫לא חיפשתי לבלות סתם בשביל הכיף.‬
‫תמיד חיפשתי חיבור, אינטימיות.‬
‫אני טיפוס שיודע מהר מאוד‬ ‫אם אני מחבב מישהו,‬
‫ורייצ'ל ואני, פשוט התחברנו.‬
‫לא יודע, כמו שני אפונים בתרמיל.‬
‫כשג'ון היה בן 32,‬
‫הוא פגש את רייצ'ל בת ה-28‬
‫שמי רייצ'ל.‬
‫פגשתי את ג'ון ב-2015, בפגישה עיוורת.‬
‫עבדתי אז בשלושה מקומות‬
‫וגידלתי לבדי את הבן שלי.‬
‫אז לא הייתי מעוניינת‬
‫במערכת יחסים באופן כללי.‬
‫ג'ון מצחיק מאוד ושנון, ו…‬
‫- רייצ'ל -‬
‫באותה תקופה היה לו אופנוע הרלי-דייווידסון.‬
‫הוא היה הטיפוס שלי.‬
‫ותמיד אמרתי לו שהעיניים הירוקות שלו‬
‫כבשו אותי באותו ערב ראשון.‬
‫זה לא היה משהו שמיהרנו להיכנס לתוכו.‬
‫רצינו להתקדם לאט,‬
‫כי רציתי להכיר קודם את האדם‬
‫לפני שאני מכניסה לזה את בני.‬
‫זה לא היה פשוט בהתחלה,‬
‫כי הוא מכונאי דיזל,‬
‫והוא עבד שישה ימים בשבוע, עשר שעות ביום.‬
‫הוא תמיד יצא עם החברים שלו‬ ‫והיה בחברת בנות,‬
‫והחברים שלו תמיד רצו שהוא יצא לבלות איתם.‬
‫לא ידעתי שהוא שותה כל הזמן.‬
‫חשבתי שרק בסופי שבוע.‬
‫אני לא עשיתי את זה.‬ ‫עבדתי וחזרתי הביתה לילד שלי.‬
‫אבל הוא תמיד היה טוב עם גייג'.‬
‫גייג' התייחס אליו כמו לאביו.‬
‫- בנה של רייצ'ל, גייג', היה בן שלוש‬ ‫כשהיא התחילה לצאת עם ג'ון -‬
‫גייג' היה ילד מדבק. כלומר…‬
‫הוא היה כוכב הרוק הקטן שלי.‬
‫סיפרתי אותו בסגנון מוהוק‬ ‫והוא היה מסמן עם האצבעות,‬
‫ורוכב איתי על ההרלי שלי.‬
‫וזה היה אדיר, אבל…‬
‫הסתובבתי עם גייג', ואנשים היו אומרים,‬
‫"מי הילד הזה, ג'ון?"‬
‫בהתחלה, זה היה חשוב לי.‬
‫אבל ככל שהתאהבתי יותר בגייג',‬
‫זה הרגיז אותי יותר.‬
‫כאילו, זה הילד שלי. על מה אתם מדברים?‬
‫זאת הייתה מערכת יחסים שבה‬ ‫אם רדפתי אחרי ג'ון,‬
‫הוא היה נסוג,‬
‫ואם הוא רדף אחריי, אני הייתי נסוגה.‬
‫אז ברגע שאמרתי לו, "טוב, גמרנו",‬
‫הוא היה מגיע לביתי ב-23:00‬ ‫ואומר לי כמה הוא מצטער.‬
‫אבל היינו כל כך…‬
‫אני לא יודעת,‬
‫מאוהבים בטיפשות, אני מניחה.‬
‫נשארנו יחד כל התקופה הזאת ואז…‬
‫גיליתי שאני בהיריון.‬
‫באותה תקופה חשבנו לעבור לארקנסו.‬
‫דוד שלו גר בארקנסו, אז נסענו לבקר אותו.‬
‫זה מקום יפהפה,‬
‫אז התחלנו לחפש שם בתים.‬
‫- נובמבר 2016 -‬
‫- שמונה עשר חודשים אחרי שנפגשו לראשונה‬ ‫נולד ג'קס, בנם של רייצ'ל וג'ון -‬
‫אחרי שג'קס נולד, עברנו לארקנסו‬
‫והתגוררנו בביתו של הדוד שלו‬
‫רק כדי לנסות להשלים את החוזה‬ ‫עם הגברת שמכרה לנו את הבית.‬
‫וג'קס היה רק בן ארבעה חודשים כשגייג' מת.‬
‫עד היום אני לא יודע מה קרה.‬
‫הייתה סערה וכמה עצים נעקרו.‬
‫השתמשנו בטרקטור כדי להרחיק את העצים‬
‫מהגדר של מרעה הסוסים.‬
‫גייג' עזר לי.‬
‫הוא נפל מהטרקטור ודרסתי אותו בטעות.‬
‫רייצ'ל הייתה שם כשזה קרה.‬
‫היא הייתה בבית, והיא באה והחזיקה אותו.‬
‫היא עדיין חשה שלבו פועם וכל זה.‬
‫לא הצלחנו להזעיק אמבולנס מהר מספיק,‬
‫ולא הצלחנו להביא אותו לביה"ח מהר מספיק.‬
‫אז גייג' לא איתנו יותר.‬
‫היא יודעת שאני אדם מאוד זהיר ובטוח.‬
‫הייתי מכונאי דיזל כל חיי.‬ ‫טיפלתי בטרקטורים, בציוד חקלאי,‬
‫בקומביינים, בציוד בנייה.‬
‫אז היא יודעת שלא פעלתי בפזיזות‬ ‫או שעשיתי משהו…‬
‫לא בטוח על הטרקטור איתו.‬
‫אבל מיד…‬
‫חשתי אחראי ואשם,‬
‫והרגשתי שהרגתי את הבן שלי.‬
‫אנחנו…‬
‫איבדנו את הילד שלנו.‬
‫ו…‬
‫ושנינו נהפכנו לאנשים שונים.‬
‫אחרי שגייג' מת, אני…‬
‫נהפכתי לקליפה של אדם.‬
‫קשה מאוד להסביר, אני מניחה.‬
‫לא רציתי לעשות כלום.‬ ‫לא רציתי לאכול, לא רציתי…‬
‫לא הייתי מסוגלת להחזיק את ג'קס.‬
‫אני חושבת שהוא יכול היה להרגיש‬ ‫כמה שבורת לב הייתי.‬
‫כי הוא היה צורח…‬
‫אז ג'ון נאלץ לקחת על עצמו‬ ‫את כל האחריות הזאת‬
‫על ילד בן ארבעה חודשים ועליי,‬
‫כי אני לא הייתי מסוגלת לעשות את זה.‬
‫הוא באמת ניסה לפני שהוא התפרק.‬
‫בתוך שנה אחרי מותו של גייג',‬
‫רייצ'ל וג'ון עברו לביתם החדש בארקנסו‬
‫ג'ון עבד בשנה הראשונה,‬
‫וזה הגיע למצב שלא הייתה לו מספיק עבודה‬
‫כדי לפרנס אותנו.‬
‫אז הייתי צריכה למצוא עבודה.‬
‫ג'ון התחיל להתחבר לאנשים,‬
‫והחברים האלו השתמשו בסמים.‬
‫הוא התחיל לעשן.‬
‫אני לא יודעת אם קראק קודם או מת'.‬
‫וישבתי שם וצפיתי בו עושה את זה.‬
‫הבנתי למה הוא ניסה לשכך את הכאב.‬
‫האשמה שהוא חש‬ ‫על ש"הוא היה יכול למנוע את התאונה".‬
‫קשה מאוד ל…‬
‫להתמודד עם זה.‬
‫ההתמכרות שלי עלתה רמה.‬
‫השתמשתי במת' והגבתי לזה קשה.‬
‫מעולם לא חוויתי דבר כזה.‬
‫אני…‬
‫הזיתי דברים, ו…‬
‫לא יכולתי לעצום את עיניי‬ ‫בלי לראות את פניו.‬
‫רייצ'ל המסכנה, היא פשוט כבתה.‬
‫היא לא…‬
‫היא פשוט…‬
‫היא כבתה.‬
‫וכך זה נמשך כשנה וחצי.‬
‫אף אחד מאיתנו לא חיפש עזרה, או יעוץ,‬
‫או כל דבר שיעזור לעבד את זה.‬
‫ו…‬
‫עד כמה שהיינו זקוקים זה לזה,‬
‫אני מרגיש שהרחקנו זה את זה.‬
‫כשאומרים שלא יכול להיות גרוע יותר בחיים,‬ ‫אז יכול להיות.‬
‫מפני שלא יכולתי לתפקד,‬
‫אני מניחה שלא נתתי לו‬ ‫את מה שהוא היה זקוק לו,‬
‫אז הוא מצא בחורה שעבדה ברציפים באגם.‬
‫ו…‬
‫בגד בי איתה.‬
‫אני חושבת שהיא הייתה בת 19.‬
‫ובאותה עת, ג'ון היה בן 35.‬
‫היא הייתה צעירה מאוד.‬
‫אמרתי לו לא להרוס את המשפחה שלנו,‬ ‫שנוכל לתקן את זה.‬
‫וזאת הייתה הפעם הראשונה שהוא הכה אותי.‬
‫הוא חבט בפניי בכוח רב ונפלתי לרצפה,‬
‫ואז הוא לקח את המפתחות שלי והסתלק.‬
‫בשלב ההוא, ג'ון ראה ושמע אנשים‬
‫כי הוא היה מכור למת'.‬
‫הוא היה הולך לשירותים או משהו,‬ ‫ומשאיר את הטלפון שלו במצב הקלטה.‬
‫והוא היה מקשיב להקלטות וצורח עליי‬
‫שאני בוגדת בו‬ ‫כשמדובר היה בדיבורים מהטלוויזיה.‬
‫אחרי זה, המצב פשוט החמיר.‬
‫ביום ההולדת שלי הוא נשבע‬ ‫שהוא שמע קול של גבר במוסך.‬
‫הוא אחז בצווארי במטבח,‬
‫גרר אותי במסדרון והשליך אותי על המיטה…‬
‫ואז חבט בי בצלעות, בחזה, ברגליים ובראש.‬
‫הוא חנק אותי עד שהתחלתי להקיא.‬
‫באותו רגע הבנתי שאני חייבת להתרחק ממנו,‬
‫שהוא לא ישתנה, שמצבו לא ישתפר.‬
‫קיבלתי החלטה ולא יכולתי להישאר שם יותר.‬
‫- אוקטובר 2018 -‬
‫כמה ימים אחר כך,‬ ‫רייצ'ל נמלטה לבית אמה באילינוי‬
‫עם בנם בן השנתיים, ג'קס‬
‫בשמונה שעות הנסיעה לאילינוי חשתי הקלה‬
‫בידיעה שלא אצטרך להתמודד איתו.‬
‫כל מה שעשיתי לרייצ'ל‬ ‫אחרי שהתחלתי להשתמש במת',‬
‫הרגשתי שהיא עושה לי בחזרה,‬ ‫וזה לא היה נכון בכלל.‬
‫זה היה המוח שלי ששיטה בי.‬
‫ו…‬
‫זה גרם להרבה אלימות בין רייצ'ל לביני.‬
‫אבל כשהיא עזבה,‬
‫הרגשתי שאיבדתי ילד נוסף ואת אשתי.‬
‫עם כל הכאב והפגיעה שחוויתי,‬ ‫זה כאב עוד יותר.‬
‫וזה כל כך חזק שאני‬ ‫לא יודע אפילו איך להסביר את זה.‬
‫הרגשתי נבגד, האמת.‬
‫ואז נהייתי כפייתי לגבי "איפה הבן שלי?"‬
‫שאלתי חברים ובני משפחה איפה היא,‬ ‫ואיש לא רצה להגיד לי.‬
‫הם שיקרו לי ואמרו, "היא איפשהו שם,‬
‫"היא בטוחה." אז התעצבנתי.‬ ‫רייצ'ל לא דיברה איתי והתעצבנתי.‬
‫כאילו, היא עשתה את זה‬ ‫רק כדי לקחת את בני ולפגוע בי.‬
‫עד אז, ג'ון הבין שאני לא בארקנסו יותר.‬
‫אז הוא התחיל לשלוח לי מסרונים.‬
‫- ג'ון אנדרסון: גייג' איתי -‬
‫- האפר שלו איתי! השארת אותו -‬
‫הוא אמר לי שישליך את הבן שלי לאסלה‬
‫אם לא אגיד לו איפה אני‬
‫ואחזיר לו את המשפחה שלו.‬
‫- את חושבת שאני משקר -‬
‫- אני לא שם קצוץ יותר, רייצ'ל -‬
‫- ניסיתי להיות הגיוני, את לא מעוניינת -‬
‫הוא התחיל לשלוח לי סרטונים שלו‬
‫משליך אפר לבן לאסלה.‬
‫וכמובן שנבהלתי וחטפתי התקף חרדה.‬
‫- רוצה לשחק עוד, רייצ'ל! -‬
‫- זה לא ייגמר בטוב לאף אחד‬ ‫אם תמשיכי לאלץ אותי להשתתף במשחק שלך -‬
‫אחרי שהוא עשה את זה, אני…‬
‫זה היה הסוף. זהו זה. הוצאתי צו הרחקה.‬
‫- נובמבר 2018 -‬
‫בנובמבר 2018,‬
‫ביהמ"ש של מחוז אוגל‬ ‫הוציא צו הרחקה נגד אנדרסון‬
‫- אוניברסיטת אילינוי, ספרינגפילד -‬
‫ברוב תיקי ההטרדה, לפני שהם מוכרזים כפשע,‬
‫חייב להיות צו הרחקה.‬
‫זה הצעד הראשון במעבר מהתנהגות לא פלילית‬
‫להתנהגות פלילית.‬
‫שמי ראיין ויליאמס.‬
‫אני פרופסור לקרימינולוגיה ולדין פלילי‬
‫באוניברסיטת אילינוי בספרינגפילד.‬
‫ראיין ויליאמס בחן את תנאי צו ההרחקה‬
‫שהוצא נגד אנדרסון‬
‫צו הרחקה יכול לעזור מאוד.‬
‫הוא מקצין את חומרת העבירה.‬
‫מעבירת עוון קלה לפשע פלילי.‬
‫אז קודם, לחלוף על פני מקום העבודה שלהם‬ ‫היה לא לעניין, בעייתי.‬
‫עכשיו זו עבירה פלילית.‬
‫אבל צו ההרחקה מבוסס על מודל של הרתעה.‬
‫פעמים רבות, למרבה הצער, המטרידנים‬
‫לא מתנהגים בהיגיון,‬ ‫אין להם הרבה מה להפסיד.‬
‫כמו במקרה של ג'ון.‬ ‫התחושה שהוא יכול פשוט להתעלם מהצווים,‬
‫ושהם לא חלים עליו בשום צורה.‬
‫בתיקו של אנדרסון‬ ‫נמצאו טענות להתנהגות שתלטנית‬
‫במערכת יחסים בעבר, יותר מ-12 שנה קודם‬
‫ג'ון הפגין התנהגויות קשות מאוד‬ ‫במערכות יחסים קודמות שלו.‬
‫זה מישהו שלא מוכן להשלים‬
‫עם העובדה שההתנהגות שלו פוגעת.‬
‫עד כדי כך שאני מופתע‬
‫מכך שלא היו‬ ‫תוצאות גרועות יותר במקרים האלו.‬
‫אם ג'ון לא יכול לשלוט בנשים,‬
‫יוצאים הכעס והתוקפנות וכל הדברים האלו.‬
‫בכל פעם שזה החמיר, זה הפחיד אותי.‬
‫תמיד יש שם מקל דינמיט איפשהו.‬
‫שמי ריק אנדרסון, ואני דודו של ג'ון.‬
‫וכרגע, אני קרוב המשפחה היחיד‬ ‫שמסכים לדבר עם ג'ון.‬
‫- 31 במרץ, 2006 -‬
‫הרכושנות של אנדרסון תועדה לראשונה ב-2006,‬
‫אחרי שהוא נפרד מאשתו הראשונה‬
‫כשג'ון היה צעיר יותר,‬ ‫הוא התחתן עם אשתו הראשונה.‬
‫אבל ג'ון בגד בה במהלך החתונה.‬
‫- ברוכים הבאים -‬
‫אשתו החליטה שיש גבול לכל דבר.‬
‫היא עזבה.‬
‫ג'ון התחרפן.‬
‫ואז, כשהוא היה מתרגז, הוא פשוט הופיע בבית,‬
‫או יושב במכונית ומחכה שתצא מהעבודה.‬
‫כמו התחלה של הטרדה מאיימת.‬
‫- שלושים ואחד במרץ, 2006 -‬
‫ארבע שנים לאחר מכן, ב-2010,‬ ‫אנדרסון הואשם בהטרדה בנסיבות מחמירות‬
‫של בת זוג לשעבר נוספת‬
‫הוא פרץ לבית שלה, התחבא בארון,‬
‫ובשתיים בלילה,‬
‫עמד ליד המיטה של הבחורה.‬
‫אז היחסים שלו‬ ‫עם אשתו הראשונה וחברתו השנייה‬
‫נסדקו ונשברו.‬
‫לו הייתי רייצ'ל, אפילו עכשיו,‬
‫הייתי חושש מג'ון.‬
‫- אוקטובר 2018 -‬
‫ב-2018, אחרי שעזבה את אנדרסון,‬
‫רייצ'ל עברה לגור עם אמה, ג'ודי, באילינוי‬
‫ג'ון רצה שרייצ'ל תחזור‬ ‫והיה מוכן לעשות כל דבר לשם כך.‬
‫הוא ידע כמה רייצ'ל ואני קרובות.‬
‫ואם היא לא תהיה שלו,‬ ‫היא לא תהיה של אף אחד.‬
‫- אוקטובר 2018 -‬
‫- פברואר 2019 -‬
‫- אחרי שלושה חודשים, ג'ון נסע‬ ‫בעקבות רייצ'ל, 960 ק"מ מארקנסו -‬
‫כשהוא הגיע, הוא התקשר שוב ושוב,‬
‫אבל השם בטלפון היה של מישהו אחר.‬
‫האידיוט הזה חכם עד כדי כך.‬
‫הוא התקשר ואמר לי, "תני לי לדבר איתה.‬
‫"אני אוהב אותה. אני רוצה לדבר איתה."‬
‫ואז הוא היה מקלל.‬ ‫"אני יודע שהיא שם. תני לי לדבר איתה.‬
‫את כלבה מחורבנת! תני לי לדבר איתה עכשיו."‬
‫כלומר, זה מפחיד. זה ממש מפחיד.‬
‫הוא עקב אחרי הבית.‬
‫הוא היה עוצר בכביש הגישה,‬ ‫זה היה בחורף, בטנדר העצום שלו.‬
‫יושב שם, עושה חרקות.‬
‫אנחנו מבוהלות, בוכות, מתקשרות למשטרה.‬
‫אני מחפשת את ג'קס. הוא מתחת לשולחן.‬
‫הוא אמר, "סבתא, עשיתי‬ ‫מה שאימא אמרה לי. התחבאתי.‬
‫"התחבאתי כמו שאימא אמרה לי."‬
‫זה שבר לי את הלב.‬
‫שהנכד שלי צריך להסתתר כי אימא אומרת לו‬
‫להתחבא מפניו,‬
‫כי הוא עומד לפגוע ולהרוג את אימא שלו.‬
‫כואב לראות את הבת שלך עוברת דבר כזה.‬
‫זה נהפך לדבר קבוע. הוא צפה בי.‬
‫הוא ידע מתי אני בבית, מתי אני לא בבית.‬
‫הרבה שליטה פסיכולוגית והרבה פחד.‬
‫כלומר, טלפונים בלי הפסקה, מסרונים.‬
‫הוא היה משאיר הודעות קוליות‬ ‫שהוא עומד להתאבד.‬
‫הוא היה שולח לי תמונות של לולאות תלייה‬
‫שהוא תלה על הקורות במרתף של אימא שלו.‬
‫הוא אמר לי שכשנמות, נמות יחד,‬
‫ולא חשוב שהוא יאלץ לירות בראשי קודם.‬
‫הוא יעשה את זה ואנחנו נמות יחד.‬
‫הרגשתי כל הזמן שהוא מעבר לפינה.‬
‫הייתי דרוכה וציפיתי שהוא יזנק מבין השיחים.‬
‫וזה מה שקרה בעצם.‬
‫היא לא ענתה לטלפון.‬
‫הגעתי למצב שבו התחברתי לאינטרנט,‬
‫יש אפליקציות שמאפשרות להשתמש‬ ‫במספרים של אחרים,‬
‫ובמספרי טלפון שונים,‬ ‫ועשיתי את כל הדברים המטורפים האלו.‬
‫אבל היא לא הסכימה לדבר איתי.‬ ‫אז הלכתי למקום עבודתה.‬
‫- חמישה במרץ, 2019 -‬
‫אחרי שחזרה לאילינוי,‬
‫רייצ'ל מצאה עבודה במחסן מקומי‬
‫ישבתי שם כשהיא הגיעה לעבודה.‬
‫הגעתי לשם שתי דקות לפניה,‬
‫וניגשתי לרכב,‬
‫וברגע שהיא ראתה אותי, היא מיד נבהלה.‬
‫ומסיבה כלשהי, זה עורר בי כעס.‬
‫אז הייתה סצנה קשה במקום העבודה שלה,‬ ‫ושוטרים הוזעקו.‬
‫במחסן שעבדתי בו‬
‫לא היה שער. כל אחד יכול להיכנס ולצאת.‬
‫- סרטוני מצלמת אבטחה -‬
‫הגעתי לחניה‬
‫וארגנתי את הדברים שלי כדי להיכנס לבניין.‬
‫ראיתי מכונית שפשוט עמדה שם.‬
‫והוא רץ בכל המהירות לרכב שלי.‬
‫אז ניסיתי לנעול את הרכב‬ ‫ולהתקשר למוקד החירום בו זמנית.‬
‫בשלב ההוא, הוא ניסה לשבור את חלון הדלת,‬
‫כשהוא צורח בכל כוחו‬
‫שהוא עומד להרוג אותי.‬
‫הוא עבר לדלת האחורית ופתח אותה.‬
‫קפצתי מהרכב וזעקתי לעזרה,‬
‫וראיתי גבר במכונית שלו.‬
‫רצתי לעברו.‬
‫הוא יצא מהרכב ושאל אותי ברוגע מה קרה,‬
‫ואמרתי, "הוא יהרוג אותי".‬
‫בשלב ההוא,‬ ‫ג'ון הבין שהשארתי את המפתחות ברכב,‬
‫אז הוא ניסה לדרוס אותי.‬
‫הוא הבין שהוא לא יצליח לפגוע בי‬
‫בלי להתנגש ברכבים אחרים,‬
‫אז הוא יצא שוב מהרכב,‬
‫עדיין צורח שהוא עומד להרוג אותי.‬
‫הבחור הפיל אותו לקרקע וריסן אותו.‬
‫- שוטרים הוזעקו ועצרו את אנדרסון בזירה -‬
‫- אנדרסון הואשם בהפרת צו הרחקה‬ ‫והוחזק במעצר -‬
‫אחרי שהשוטרים עצרו אותו,‬
‫חשתי הקלה עצומה.‬
‫סוף סוף הוא לא יוכל לפגוע בי.‬
‫הייתי חופשיה.‬
‫הייתי חופשיה ממנו.‬
‫הייתי חופשיה מכל זה.‬
‫הטרדה מאיימת,‬ ‫במיוחד במקרי אלימות במשפחה וביחסים,‬
‫לא תמיד זוכה לתשומת הלב הראויה.‬
‫יש בחוק התעלמות מבחינת היחס.‬
‫השאלה היא מה צריך לעשות‬ ‫כדי לוודא שההתנהגות תיפסק.‬
‫שמי אלי פרנד.‬
‫הייתי תובעת ראשית במחלקה לאלימות משפחתית‬
‫במחוז דקאלב.‬
‫אחרי התקרית במחסן,‬
‫תיק התביעה של אנדרסון הועבר לאלי פרנד‬
‫קשה לי לדעת מה עבר בראשו של ג'ון‬
‫בכל הנוגע לסיבות למעשיו.‬
‫אבל אני חושבת שהוא רצה לעשות כל דבר‬
‫כדי להשיב לעצמו שליטה בחייה של רייצ'ל.‬
‫ואם עליו לקחת את חייה לשם כך, זה מה שיקרה.‬
‫הוא הביא איתו רצועת פלסטיק‬
‫שהייתה קשורה כמו לולאת תלייה.‬
‫היו כמה מקרי חנק שהתרחשו‬
‫בזמן שהם התגוררו בארקנסו.‬
‫נדמה היה שהוא עומד לממש לבסוף‬
‫את האיומים המקוריים שהשמיע‬ ‫כשחנק אותה בעבר.‬
‫-שאלתי כמה פעמים הוא חנק אותה בעבר,‬ ‫והיא אמרה שעשר לפחות. -‬
‫- מרכז בתי המשפט -‬
‫מפני שהפר את תנאי צו ההרחקה,‬
‫אלי פרנד האשימה את אנדרסון‬ ‫בהטרדה בנסיבות מחמירות‬
‫- בית משפט מחוזי -‬
‫העונש על הטרדה בנסיבות מחמירות הוא‬ ‫שנתיים עד חמש שנים‬
‫בבית הסוהר של אילינוי,‬
‫או תקופת מבחן.‬
‫חשבתי שתקופת מבחן אינה תוצאה ראויה עבורו,‬
‫וחשבתי שיש להעניש אותו ולשלוח אותו למאסר.‬
‫אז הוא הואשם גם בנהיגה תחת השפעה,‬
‫כי עבירה כזאת, במדינה שלנו,‬ ‫נושאת את העונש החמור ביותר.‬
‫לו יורשע בנהיגה בשכרות,‬
‫עבירות נהיגה קודמות של אנדרסון‬
‫יחייבו עונש מאסר‬
‫- אם יורשע בהטרדה מאיימת בלבד,‬ ‫הוא עשוי להשתחרר -‬
‫קשה להאמין שהטרדה מאיימת‬ ‫היא עבירה קלה יותר מנהיגה תחת השפעה.‬
‫אני חושבת שאיש לא רוצה להאמין‬ ‫שמדובר במשהו קשה כל כך,‬
‫אבל עבור קורבן או ניצול במערכת יחסים כזאת,‬
‫זה כן קשה מאוד ועלול להוביל למוות.‬
‫באפריל 2019, אנדרסון הודה‬ ‫בנהיגה תחת השפעה‬
‫ובהטרדה בנסיבות מחמירות‬
‫- הוא נשלח לשש שנות מאסר -‬
‫- על אנדרסון נאסר לקיים כל קשר‬ ‫עם רייצ'ל או עם בנם -‬
‫אני מקבלת מכתבים מג'ון כל יום.‬
‫עד כדי כך שיהיה מוזר‬ ‫אם לא אקבל מכתב כל יום.‬
‫אנחנו לא מדברים,‬
‫אני לא מגיבה,‬ ‫ואני ממשיכה לקבל צילומים ומכתבים,‬
‫ואין לזה סוף.‬
‫קשה לקבל את המכתבים‬
‫ולהחליט אם לפתוח אותם או לא.‬
‫אבל עכשיו, כשהוא בכלא,‬ ‫כשאני קוראת את המכתבים,‬
‫אני יודעת מה קורה לו בראש,‬
‫וקל לי יותר לישון בלילה‬
‫בידיעה שהוא מתנצל במקום להמשיך לכעוס עליי.‬
‫- בית הסוהר הנרי ס' היל -‬
‫תמיד כתבתי לרייצ'ל מכתבים.‬
‫ב-2020 כתבתי לה מכתב כל יום.‬
‫זאת אומרת, לא כל יום, כל שבוע.‬
‫אני לא משוגע עד כדי כך. כל שבוע.‬
‫רק כדי לשמור על קשר. ואני יודע‬ ‫שהיא קוראת אותם, מקבלת אותם.‬
‫חשבתי שאם היא רוצה להסגיר אותם‬ ‫ולסבך אותי בצרות,‬
‫אז שיהיה.‬
‫אם זו זכותה והיא מרגישה שעליה לעשות זאת,‬ ‫אז שיהיה.‬
‫בפברואר 2021, אנדרסון ביקש לבטל‬
‫את האיסור על קשר עם בנו‬
‫לרייצ'ל לא היה מימון משפטי,‬
‫אז הצו שונה ואפשר קשר עם ג'קס‬
‫לא הלכתי לכלא ושכחתי מהבן שלי.‬
‫אני מדבר איתו בטלפון,‬ ‫והוא מצחיק כי הוא כזה,‬
‫"אני לא מכיר אותך.‬ ‫אני לא יודע איך אתה נראה."‬
‫ואני צריך להזכיר לו,‬ ‫"אתה כן יודע כי הייתי שם בהתחלה.‬
‫"היית בן שנתיים כשראיתי אותך בפעם האחרונה.‬
‫"אני מצטער שאתה לא זוכר,‬ ‫אבל תאמין לי, אני זוכר."‬
‫המטרה שלי הייתה לחזור ליום ההולדת‬ ‫החמישי של ג'קס, שהיה ביום ראשון שעבר.‬
‫והצלחתי באיחור של שבוע.‬
‫היום שישי ואני חוזר הביתה בשני.‬
‫לאחר שריצה את תקופת המאסר המינימלית‬ ‫לגזר דין של שש שנים,‬
‫אנדרסון שוחרר על תנאי‬
‫שנתיים וחצי בלבד אחרי שהורשע‬
‫יום השחרור של ג'ון מתקרב,‬ ‫והוא רוצה לראות את בנו.‬
‫כשג'ון יוכל לבסוף לראות את ג'קס‬
‫ויורשה לארח אותו ללילה או לסוף שבוע,‬
‫יש חשש שהוא יברח עם הילד שלי,‬
‫ולא אמצא אותו לעולם.‬
‫זה משהו שאני תמיד חושבת עליו.‬
‫אני מקווה שהוא יפתח דף חדש.‬
‫אבל אני חוששת שהוא יחזור להיות ג'ון מפעם‬
‫וינסה לפגוע בי שוב.‬
‫אני חושבת שאם הוא יחזור לסמים,‬
‫הוא ירגיש אולי שאין לו סיבה לחיות יותר,‬
‫ושזה אומר שהוא ירצה לתקוף גם אותי.‬
‫רכשתי מצלמות אבטחה.‬
‫יש מצלמות בתוך הבית כדי לוודא‬
‫שהוא לא עוקב אחריי שוב,‬
‫או מנסה לחבל ברכב שלי.‬
‫הוא מקבל הזדמנות אחת.‬
‫אם הוא יסטה מהדרך פעם אחת, הוא יחזור לכלא.‬
‫זה מה שיקרה.‬
‫- בית הסוהר הנרי ס' היל -‬
‫ב-15 בנובמבר, 2021,‬
‫אנדרסון שוחרר על תנאי מבית הסוהר‬
‫הרבה אנשים אומרים שאנשים לא באמת משתנים.‬
‫אבל אם אתה אדם שעבר אירועים טראומטיים,‬
‫הם לא אמורים להגדיר אותך לתמיד.‬
‫אני לא אותו אדם שהייתי פעם.‬
‫אני מוכן לפגוש את משפחתי.‬
‫- שבועיים לאחר מכן -‬
‫עברו שבועיים מאז ששוחררתי, ולמען האמת,‬
‫אין לי תוכנית ברורה עדיין.‬
‫אני עדיין עובד על זה.‬
‫הדבר הכי חשוב כרגע הוא לחזור‬
‫ולהיות מעורב בחיי בני.‬
‫- לג'ון הוקצו ביקורים שבועיים עם בנו -‬
‫אני מאושר להיות עם הבן שלי.‬
‫הוא בן חמש,‬
‫כולו רעש וצלצולים.‬
‫מחמם את הלב לראות את בני שוב.‬
‫זה נותן לי משהו לצפות לו.‬
‫יחד עם זה, בימים שאני לא רואה אותו,‬
‫אני עצוב כי הוא לא איתי.‬
‫לפני שכל זה התחיל, היינו משפחה אחת.‬
‫הבן שלי היה איתי בבית כל הזמן.‬
‫והנה אני, כעבור כמה שנים,‬
‫ואני רואה את בני רק פעמיים בשבוע.‬
‫אני רוצה שרייצ'ל ואני‬ ‫נהיה שם לגדל אותו יחד.‬
‫אני לא חושב שמופרך לחשוב שבשלב כלשהו,‬
‫ארצה שהמשפחה שלי תחזור לחיות באותו בית,‬
‫כמשפחה.‬
‫אני חושב רק שאצטרך להוכיח בפועל‬
‫שאנשים כן יכולים להתפתח ולהשתנות בחייהם.‬
‫- שלושה חודשים לאחר מכן -‬
‫המצב בהחלט שונה מאז שג'ון השתחרר מהכלא.‬
‫עברו קצת יותר מ-90 יום, אני חושבת.‬
‫אני יודעת שג'ון רוצה שנהיה שוב משפחה,‬
‫אבל אי אפשר לחזור לעבר.‬
‫יש יותר מדי צלקות, והכול שבור.‬
‫אני מקווה שג'ון יישאר נקי‬ ‫וימשיך לרצות לשפר את חייו.‬
‫ואם ג'ון מוכן לעשות את מה שנדרש,‬
‫הוא יוכל לשמש אבא לג'קס.‬
‫אני מקווה שהוא ואני‬ ‫נוכל להיות חברים למען הבן שלנו,‬
‫כי כל ילד זקוק לאביו.‬
‫אבל הוא יצטרך לשנות הרבה בעצמו‬
‫ולטפל בהתמכרויות שלו כדי לעשות זאת.‬
‫רק הזמן יגיד.‬
‫- מאז הצילומים,‬ ‫ג'ון המשיך לעבוד ולפגוש את בנו -‬
‫- רייצ'ל עדיין עומדת על כך‬ ‫שזאת ההזדמנות האחרונה שלו -‬
‫תרגום כתוביות: דנה סבן‬